钦定古今图书集成/理学汇编/文学典/第088卷 > 周应极
## 钦定古今图书集成/理学汇编/文学典/第088卷 > 周应极

按《江西通志》：“应极，字南翁，鄱阳人。弱冠邃经史制书，
谒部使者姚炖，炖奇之，荐授婺源学正，弃官归养，及
丧免，姚燧、王约、刘敏中、程钜夫荐，召见，献《皇元颂》，擢
翰林待制，调集贤司直，出同知池州，事无留滞。核赋
金之羡者还民，著为例。英宗践祚，以旧臣特加宠遇，
以诗咏之，未几卒。兄应奎，字明翁，任饶州路治中，饶”
谷宜籼，而输以秔须转籴他境。应奎谓“任土作贡”，屡
请于行省，得以籼输，民便之。